Уявіце: вы, не спяшаючыся, гуляеце па парку або збіраеце грыбы ў лесе, і раптам насустрач выбягае чалавек. Або некалькі. У яркай спартыўнай форме, з компасам і аркушам паперы, з намаляванай картай. “У якую гульню гуляеце?” — кінеце вы ўслед. У адказ пачуеце: “У нас спаборніцтвы! Спартыўнае арыентаванне!” 21—23 верасня ў Мінскім раёне і Мінску ў рамках Рэспубліканскай спартакіяды сярод дзяцей і моладзі адбыліся спаборніцтвы па спартыўным арыентаванні, якія аб’ядналі наймацнейшых арыенціроўшчыкаў краіны ва ўзросце ад 10 да 20 гадоў. Арганізатарам спаборніцтваў выступіў Рэспубліканскі цэнтр экалогіі і краязнаўства.